
Република Србија                                                                                   
ОПШТИНА ЦРНА ТРАВА
ИЗБОРНА КОМИСИЈА
Број:7/2026
Датум: 18.09.2026. године
ЦРНА ТРАВА

З  А  П  И  С  Н  И  К
СА 1. СЕДНИЦЕ ИЗБОРНЕ КОМИСИЈЕ  
ОПШТИНЕ ЦРНА ТРАВА
ОДРЖАНЕ 18.09.2026. ГОДИНЕ

Седница је почела у 09:00 часова у сали дома културе у Црној Трави.
Седницу је отворио заменик председника Изборне комисије општине Црна Трава, Иван Синадиновић који је констатовао да су на седници Изборне комисије присутни: Предраг Цветковић, члан Изборне комисије, Лела Стефановић, заменик члана Изборне комисије, Јована Симовић, члан Изборне комисије, Игор Дојчиновић, члан Изборне комисије, Ана Војиновић, заменик члана Изборне комисије, Томислав Петровић, члан Изборне комисије, Светлана Костадиновић, заменик члана Изборне комисије и Александар Николић, секретар Изборне комисије.

Како је констатовано присуство већине чланова комисије, председавајући је утврдио да постоји кворум за рад и пуноважно одлучивање.

Председавајући је предложио следећи,
                     
Д Н Е В Н И   Р Е Д:

1. Упознавање са изборним поступком и обавезама општинске изборне комисије
	Известилац: Александар Николић
2. Разматрање и доношење одлуке о одређивању бирачких места на територији општине Црна Трава за гласање на изборима за норадне посланике Народне скупштине, који су расписани за 25. октобар 2026. године
	Известилац: Александар Николић
3. Разматрање и одлучивање о предлогу за именовање члана и заменика члана Изборне комисије општине Црна Трава у проширеном саставу, на предлог Српске напредне странке, подносиоца проглашене изборне листе АЛЕКСАНДАР ВУЧИЋ – УЈЕДИЊЕНА СРБИЈА
		Известилац: Александар Николић
4. Текућа питања

Предложени дневни ред једногласно је усвојен.

Након тога прешло се на рад по тачкама дневног реда.

1. ТАЧКА
У оквиру ове тачке дневног реда, председавајући је дао реч Александру Николићу који је упознао присутне да су одлуком Пресдседника Републике Србије расписани избори за народне посланике и то за 25. октобар 2026. године. 
Даље наводи да од 2022. године када су донети су Закон о избору председника републике, Закон о избору народних посланика и Закон о локалним изборима проширена је надлежност локалних изборних комисија, па оне поред своје основне надлежности (а то је спровођење локалних избора), раде као продужена рука РИК-а, када се буду спроводили председнички, односно парламентарни избори, а у чему су чланови овог органа учествовали у претходним изборним циклусима. 
Изборна комисија општине Црна Трава у овом изборном циклусу предузимаће радње на спровођењу избора за посланике Народне Скупштине Републике Србије, попут одлучивања о одређивању бирачких места на на предлог Општинске управе општине Црна Трава, одлучивање о проширеном саставу изборне комисије и  формирање бирачких одбора на предлог представника проглашених изборних листа.
Известилац је упознао чланове изборне комисије да је ради лакше коминикације између чланова формирана вибер група којом ће бити обухваћени чланови изборне комисије у сталном и проширеном саставу.
Даље наводи да су чланови Изборне комисије Бојан Цекић, председник Изборне комисије, Иван Синадиновић, заменик председника Изборне комисије, Предраг Цветковић, члан Изборне комисие, Лела Стефановић, заменик члана Изборне комисије, Јована Симовић, члан Изборне комисије, Магдалена Илић, заменик члана Изборне комисије, Игор Дојчиновић, члан Изборне комисије, Ана Војиновић, заменик члана Изборне комисије, Томислав Петровић, члан Изборне комисије, Жаклина Рашић, заменик члана Изборне комисије, Саша Младеновић, члан Изборне комисије, Светлана Костадиновић, заменик члана Изборне комисије, Раде Величковић, члан Изборне комисије, Душица Јањић, заменик члана Изборне комисије и Александар Николић, као секретар Изборне комисије и Милош Глигоријевић, као заменик секретара Изборне комисије. 
Известилац даље наводи да је Смиља Ђорђевић досадашњи заменик члан Изборне комисије изгубила законске услове за чланство у комисији, с обзиром да више нема пребивалиште на територији општине Црна Трава, па је Социјалистичка партија Србије као овлашћени предлагач, за заменика члана уместо Смиље Ђорђевић предложила Душицу Јањић.
Преседник Скупштине општине Црна Трава доставио је предлог за именовање новог члана Изборне комисије општине Црна Трава, Републичкој изборној комисији као надлежној за одлучивање о промени састава локалних изборних комисија, након расписивања избора, али одлука  Републичка изборне комисије по поднетом захтеву из именовање новог члана, до одржавања ове седнице није стигла. 
Известилац истиче да сва наведена лица представљају стални састав Општинске изборне комисије. те да сваки подносилац проглашене изборне листе има право да предложи члана и заменика члана у проширени састав Општинске изборне комисије, а да за сада има седам проглашених изборних листи. 
Даље наводи да ће се на седнице изборне комисије позивати и чланови и заменици чланова изборне комисије, како у сталном тако и у проширеном саставу, али да ће у случају присуства на седницама изборне комсије и члана и његовог заменика, право гласа имати само члан изборне комисије. 
Известилац даље наводи да је Републичка изборна комисија донела одлуку о накнадама, материјалним и другим трошковима за спровођење избора, где је одређено да председнику, секретару и њиховим заменицима припада накнада у износу од 60.000,00 динара, док члановима и заменицима члановима изборне комисије у сталном саставу припада накнада у износу од 40.000,00 динара.
Члановима и заменицима члановима изборне комисије у проширеном стаставу износ накнаде ће бити мањи и зависиће од тренутка именовања за члана комисије, а који износи ће бити накнадно одређени.
Члановима и заменицима чланова бирачких одбора у сталном и проширеном саставу припашће накнада у износу од по 3.000,00 динара за председника и заменика председника бирачког одбора, док члановима и њиховим заменицима ће припасти накнада у износу од 2.000,00 динара за сваког члана и заменика у сталном и проширеном стаставу бирачког одбора. 

	Након уводног излагања председавајући је питао да ли има неких питања. Нико се није јавио за реч, па је закључен рад по овој тачки дневног реда. 


2. ТАЧКА
Ову тачку дневног реда образложио је Александар Николић који је навео да је доношење Одлуке о одређивању бирачких места надлежност локалних изборних комисија која је прописана Законом о избору народних посланика. 
Известилац даље наводи да је РИК  донео упутство о начину одређивања бирачких места којим је ближе прописан начин за одређивање бирачких места у постпуку спровођења избора.
У складу са наведеним прописима општинска, односно градска управа дужна је да достави локалној изборној комисији образложени предлог за одређивање бирачких места најкасније седам дана од дана кад је одлука о расписивању избора ступила на снагу. 
Уз образложени предлог општинска управа доставља локалној изборној комисији и извештај о приступачнности бирачких места. 
Локална изборна комисија дужна је да најкасније десет дана од дана ступања на снагу одлуке о расписивању избора донесе Одлуку о одређивању бирачких места. 
Одлука која се доноси је попут оне из претходног изборног циклуса, с обзиром да ће се гласање на изборима за народне посланике Народне скупштине одвијати на 12 бирачких места. 
Известилац даље наводи да се бирачко место одређује за гласање највише 2.500, а најмање 100 бирача. У изузетним случајевима уз сагласност Републичке изборне комисије бирачко место може се одредити и за више од 2.500, односно мање од 100 бирача. 
С обзиром да на територији општине Црна Трава, осим бирачких места у Црној Трави и Градској, сва остала имају мање од 100 бирача, Општинска управа обратила се захтевом за давање сагласности за обављање гласања на оним бирачким местима која имају мање од 100 бирача. 
РИК је по поднетом захтеву Општинске управе дао сагласност за одржавање избора на предложеним бирачким местима. 
Извстилац даље наводи да код одређивања објеката за одржавање гласања општинска управа није имала много избора, с обзиром на правило да се гласање треба одржати пре свега у објектима у јавној својини, па ће се из тог разлога гласање одвијати у објектима у јавној својини у којима су одржавани избори претходних година. 
Наведена бирачка места су углавном у стању пристојном за одржавање избора, а за она која нису биће довољно времена да се уреде. 
На крају истиче да је Одлука о одредђивању бирачких места на територији општине Црна Трава донета по обрасцу БМ -1 и да ће иста бити објављена на сајту РИК-а. 

Председавајући је отворио расправу.
За реч се нико није јавио.
Пошто у расправи нико није учествовао, иста је закључена и прешло се на гласање.
По извршеном гласању по првој тачки дневног реда константовано је да је 6 (шест) чланова гласало ЗА, против није било, уздржаних није било, тако да је Изборна комисија општине Црна Трава једногласно донелa:

· Одлуку о одређивању бирачких места на територији општине Црна Трава, за гласање на изборима за народне посланике Народне скупштине, расписане за 25. октобар 2026. године

3. ТАЧКА
Ову тачку дневног реда образложио је Александар Николић који је навео да подносилац проглашене изборне листе има право да предложи члана и заменика члана органа за спровођење избора у проширеном саставу. 
Дана 13. септембра 2026. године Републичка изборна комисија прогласила је изборну листу АЛЕКСАНДАР ВУЧИЋ – УЈЕДИЊЕНА СРБИЈА. 
У току јучерашњег дана од стране РИК-а Изборној комисији општине Црна Трава прослеђено је овлашћење Српске напредне странке подносиоца проглашене изборне листе АЛЕКСАНДАР ВУЧИЋ – УЈЕДИЊЕНА СРБИЈА, којим је Славољуб Благојевић од стране ове политичке стране овлашћен да у име и за рачун подносиоца проглашене изборне листе предлаже чланове и заменике чланова у проширени састав изборне комисије, предлаже чланове и заменике чланова у проширени састава бирачких одбора и врши измене чланова и заменика чланова бирачких одбора у складу са законом, подноси захтеве за поништај гласања, приговоре и друга правна средства, подноси захтеве за вршење увида у изборни материјал, одређује лица која ће присуствовати примопредаји изборног материјала.  
Дана 17. септембра 2026. године у 10:00 часова, овлашћено лице подносиоца проглашене изборне листе кандидата за народне посланике, поднео је Изборној комисији општине Црна Трава предлог да се за члана Изборне комисије у проширеном саставу именује Зора Костић из Црне Траве, а за заменика члана Сашка Младеновић из Калне. 
Провером испуњености услова за именовање предложених лица у проширени састав,  Изборна комисија утврдила је да оба предложена лица имају изборно право, нису народни посланици, нити кандидати за народне посланике, те да испуњавају законске услове за именовање.  
С обзиром да су наведена лица именована на предлог подносиоца проглашене изборне листе за избор народних посланика Народне скупштине, то су иста део састава изборне комисије за спровођење избора за народне посланике и као таква могу учествовати у раду и доношењу одлука у погледу оних питања која се тичу избора за народне посланике, одређивања бирачких места, образовања бирачког одбора у сталном саставу и сл. 

Председавајући је отворио расправу.
За реч се нико није јавио.
Пошто у расправи нико није учествовао, иста је закључена и прешло се на гласање.
По извршеном гласању по првој тачки дневног реда константовано је да је 6 (шест) чланова гласало ЗА, против није било, уздржаних није било, тако да је Изборна комисија општине Црна Трава једногласно донелa:

· Решење о именовању члана и заменика члана Изборне комисије општине Црна Трава у проширеном саставу



4. ТАЧКА
Четврту тачку образложио је Александар Николић који је истакао да су локалне изборне комисије дужне да у року од 24 часа од подношења предлога овлашћених предлагача, одлуче по захтевима за проширени састав изборних комисија. 
Очекује се да Социјалистичка партија Србије и Студентска листа као проглашене изборне листе поднесу предлоге за проширени састав изборне комисије и то можда већ дана, тако да би у том случају изборна комисија, у року од 24 часа, морала поново да заседа и одлучује по поднетом предлогу, а о чему ће чланови изборне комисије бити благовемено обавештени путем вибер групе.

	Како се више нико није јављао за реч рад по овој тачки дневног реда је закључен.

Седница је завршена у 09:40 часова.

Писани материјал је саставни део овог Записника.


ИЗБОРНА КОМИСИЈА
ОПШТИНЕ ЦРНА ТРАВА


                   СЕКРЕТАР                                                         ЗАМЕНИК ПРЕДСЕДНИКА
  Александар Николић, дипл.правник                         Иван Синадиновић, дипл.правник

